AΡΙΣΤΟΤΕΛΕΙΟ 
ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ					
ΣΧΟΛΗ ΘΕΤΙΚΩΝ ΕΠΙΣΤΗΜΩΝ
ΤΜΗΜΑ ΦΥΣΙΚΗΣ

	Εισαγωγή φοιτητών 
στα Προγράμματα Μεταπτυχιακών Σπουδών του τμήματος Φυσικής 
για το πανεπιστημιακό έτος 2026-2027



Το Τμήμα Φυσικής ανακοινώνει τις διαδικασίες αξιολόγησης των υποψηφίων μεταπτυχιακών φοιτητών στα υπάρχοντα Προγράμματα Μεταπτυχιακών Σπουδών:

	1.    Ηλεκτρονική Φυσική (Ραδιοηλεκτρολογία)

	                                         Μέγιστος αριθμός φοιτητών : 20



	2. Φυσική Ατμοσφαιρικού Περιβάλλοντος και Παγκόσμιων Μεταβολών   
(πρώην Φυσική του Περιβάλλοντος)

	                                         Μέγιστος αριθμός φοιτητών : 10



	3. Προηγμένα Λειτουργικά Υλικά   
(πρώην Φυσική και Τεχνολογία Υλικών)

	                                         Μέγιστος αριθμός φοιτητών : 16



	4.    Υπολογιστική Φυσική

	                                         Μέγιστος αριθμός φοιτητών :  15



	5.    Υποατομική Φυσική και Τεχνολογικές Εφαρμογές

	                                         Μέγιστος αριθμός φοιτητών : 20




Τα κριτήρια που θα ληφθούν υπόψη για την αξιολόγηση των φοιτητών είναι τα ακόλουθα:

1.   ΠΡΟΠΤΥΧΙΑΚΈΣ ΣΠΟΥΔΈΣ											
I. Πρόγραμμα Μεταπτυχιακών Σπουδών (ΠΜΣ) «Ηλεκτρονική Φυσική (Ραδιοηλεκτρολογία)»
Γίνονται δεκτοί απόφοιτοι Τμημάτων ΑΕΙ (Πανεπιστημίων και ΤΕΙ) Φυσικής, Επιστήμης και Τεχνολογίας Υπολογιστών, Πληροφορικής, Τηλεπικοινωνιών, Διοίκησης Τεχνολογίας, Σχολής Ικάρων καθώς και των Τμημάτων Ηλεκτρολόγων Μηχανικών και Μηχανικών Υπολογιστών και Ηλεκτρονικών Μηχανικών και Μηχανικών Υπολογιστών, της ημεδαπής και αναγνωρισμένων ομοταγών Ιδρυμάτων της αλλοδαπής.
Αναγκαίες προϋποθέσεις για την εισαγωγή στο ΠΜΣ:
1. Οι υποψήφιοι να έχουν αποφοιτήσει με βαθμό πτυχίου μεγαλύτερο ή ίσου του 6.0/10
2. οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα
3. Υποψήφιοι των οποίων η κατάρτιση στην Ηλεκτρονική ή/και τις Τηλεπικοινωνίες κρίνεται μη επαρκής με βάση το πρόγραμμα σπουδών τους, οφείλουν να συμμετάσχουν σε ειδικές εξετάσεις σχετικών μαθημάτων σε δύο προπτυχιακά μαθήματα του Τμήματος Φυσικής του ΑΠΘ. Τα μαθήματα αυτά είναι:
Ηλεκτρονικά Κυκλώματα (επιλογής 7ου εξαμήνου) ή/και
Τηλεπικοινωνιακά Συστήματα (επιλογής 7ου εξαμήνου)
Τα κριτήρια επιλογής των μεταπτυχιακών φοιτητών του ΠΜΣ «Ηλεκτρονική Φυσική (Ραδιοηλεκτρολογία)»  είναι:
1. Βαθμός πτυχίου.
2. Χρόνος απόκτησης πτυχίου σε σχέση με τον ελάχιστο απαιτούμενο.
3. Βαθμολογία σε προπτυχιακά μαθήματα, που είναι σχετικά με το Π.Μ.Σ.
4. Επίδοση στην Πτυχιακή ή Διπλωματική Εργασία που είναι συναφής με το Π.Μ.Σ.
5. Άλλα προσόντα, όπως επαγγελματική εμπειρία σε συναφές αντικείμενο, ερευνητική εμπειρία, δημοσιεύσεις και συγγραφική δραστηριότητα, εργασίες, άλλα  πτυχία κλπ.
6. Επίδοση στην εισαγωγική εξέταση των ειδικών μαθημάτων. Στην περίπτωση που ο υποψήφιος δεν εξετάζεται επειδή η κατάρτισή του κρίνεται επαρκής στα παραπάνω θέματα, λαμβάνονται υπόψη οι αντίστοιχοι βαθμοί επίδοσης κατά τις προπτυχιακές σπουδές του.
7. Συνέντευξη από την Τριμελή Επιτροπή Αξιολόγησης και Εξέτασης.

Δεκτές γίνονται και αιτήσεις αποφοίτων τμημάτων ή σχολών που δεν αναφέρονται στην πρόσκληση, αλλά είναι συναφούς γνωστικού αντικειμένου. Στις περιπτώσεις αυτές η συνάφεια κρίνεται από την Τριμελή Επιτροπή Επιλογής και Εξέτασης. Εφόσον το τμήμα ή η σχολή αποφοίτησης κριθεί συναφής, αποφασίζεται η πιθανή συμμετοχή στις ειδικές εξετάσεις στα παρακάτω τρία προπτυχιακά μαθήματα:
Ηλεκτρονικά Κυκλώματα (επιλογής 7ου εξαμήνου)
Ηλεκτρομαγνητισμός (υποχρεωτικό 6ου εξαμήνου)
Τηλεπικοινωνιακά Συστήματα (επιλογής 7ου εξαμήνου)
Οι ειδικές εξετάσεις αποτελούν ένα προστάδιο στη διαδικασία εισαγωγής. Μόνο σε περίπτωση επιτυχίας (βαθμοί πάνω από τη βάση και στα 3 μαθήματα), ο υποψήφιος θεωρείται συνυποψήφιος με τους υπόλοιπους υποψηφίους.
II. Πρόγραμμα Μεταπτυχιακών Σπουδών (ΠΜΣ) «Φυσική Ατμοσφαιρικού Περιβάλλοντος και Παγκόσμιων Μεταβολών» 
Γίνονται δεκτοί απόφοιτοι Τμημάτων ΑΕΙ της ημεδαπής και ομοταγών αναγνωρισμένων Ιδρυμάτων της αλλοδαπής και ειδικότερα:  (α) Σχολών Θετικών Επιστημών, (β) Πολυτεχνικών Σχολών, (γ) Σχολών Γεωπονίας, Δασολογίας και Φυσικού Περιβάλλοντος και (δ) Περιβάλλοντος, Πανεπιστημίων της ημεδαπής ή ομοταγών αναγνωρισμένων ιδρυμάτων της αλλοδαπής, (ε) πτυχιούχοι της Σχολής Ικάρων των ΑΣΕΙ και (στ) απόφοιτοι άλλων Τμημάτων Ιδρυμάτων της ημεδαπής και αναγνωρισμένων Ιδρυμάτων της αλλοδαπής με πρόγραμμα σπουδών συναφές ή μερικώς συναφές με αυτό του ΠΜΣ, σύμφωνα με τα παρακάτω οριζόμενα.
Αναγκαίες προϋποθέσεις για την εισαγωγή στο ΠΜΣ:
1. Οι υποψήφιοι να έχουν αποφοιτήσει με βαθμό πτυχίου μεγαλύτερο ή ίσου του 6.0/10
2. οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα.
Τα κριτήρια επιλογής των μεταπτυχιακών φοιτητών του ΠΜΣ «Φυσική Ατμοσφαιρικού Περιβάλλοντος και Παγκόσμιων Μεταβολών» είναι:
1. Βαθμός πτυχίου πρώτου κύκλου σπουδών (έως 35 μόρια).
2. Χρόνος απόκτησης πτυχίου σε σχέση με τον ελάχιστο απαιτούμενο (έως 10 μόρια). 
3. Βαθμολογία σε προπτυχιακά μαθήματα που είναι σχετικά με το Π.Μ.Σ. (έως 30 μόρια)
4. Επίδοση στην Πτυχιακή Εργασία, όπου αυτή προβλέπεται στον πρώτο κύκλο σπουδών και εφόσον έχει θέμα σχετικό με το γνωστικό αντικείμενο του ΠΜΣ (έως 15 μόρια).
5. Άλλα προσόντα, όπως συστατικές επιστολές, δημοσιεύσεις, εργασίες, άλλα πτυχία, σχετική επαγγελματική εμπειρία, συνέντευξη από την Τριμελή Επιτροπή Αξιολόγησης των υποψηφίων του ΠΜΣ  κ.λ.π. (έως 10 μόρια).

Για υποψήφιους της περίπτωσης (στ) - με συναφές ή μερικώς συναφές πρόγραμμα σπουδών, η συνάφεια κρίνεται από την Τριμελή Επιτροπή Αξιολόγησης των υποψηφίων του ΠΜΣ. Εφόσον το τμήμα ή η σχολή αποφοίτησης κριθεί συναφής, αποφασίζεται η πιθανή συμμετοχή του υποψηφίου στις ειδικές εξετάσεις στα παρακάτω τρία προπτυχιακά μαθήματα:
Διαφορικές Εξισώσεις (υποχρεωτικό 3ου εξαμήνου)
Θεωρητική Μηχανική (υποχρεωτικό 4ου εξαμήνου)
Φυσική Ατμόσφαιρας και Περιβάλλοντος (υποχρεωτικό 3ου εξαμήνου)
Οι ειδικές εξετάσεις αποτελούν ένα προστάδιο στη διαδικασία εισαγωγής. Μόνο σε περίπτωση επιτυχίας (βαθμοί πάνω από τη βάση και στα 3 μαθήματα), ο υποψήφιος θεωρείται συνυποψήφιος με τους υπόλοιπους υποψηφίους.
III.   Πρόγραμμα Μεταπτυχιακών Σπουδών (ΠΜΣ) «Προηγμένα Λειτουργικά Υλικά» 
Γίνονται δεκτοί απόφοιτοι Τμημάτων ΑΕΙ της ημεδαπής και ομοταγών αναγνωρισμένων Ιδρυμάτων της αλλοδαπής και ειδικότερα:   (α) Σχολών Θετικών Επιστημών, (β) Επιστήμης Υλικών, (γ) Πολυτεχνικών Σχολών, (δ) Επιστημών Υγείας, (ε) της Σχολής Ικάρων και (στ) απόφοιτοι άλλων Τμημάτων Ιδρυμάτων της ημεδαπής και αναγνωρισμένων Ιδρυμάτων της αλλοδαπής με πρόγραμμα σπουδών συναφές ή μερικώς συναφές με αυτό του ΠΜΣ, σύμφωνα με τα παρακάτω οριζόμενα.
Αναγκαίες προϋποθέσεις για την εισαγωγή στο ΠΜΣ:
1. Οι υποψήφιοι να έχουν αποφοιτήσει με βαθμό πτυχίου μεγαλύτερο ή ίσου του 6.0/10
2. οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα
Τα κριτήρια επιλογής των μεταπτυχιακών φοιτητών του ΠΜΣ «Προηγμένα Λειτουργικά Υλικά» είναι:
1. [bookmark: OLE_LINK13][bookmark: OLE_LINK14][bookmark: OLE_LINK10][bookmark: OLE_LINK11]Βαθμός πτυχίου πρώτου κύκλου σπουδών (έως 25%).
2. Χρόνος απόκτησης πτυχίου σε σχέση με τον ελάχιστο απαιτούμενο (έως 10%). 
3. Βαθμολογία σε προπτυχιακά μαθήματα, που είναι σχετικά με το Π.Μ.Σ. (έως 30%)
4. Επίδοση στην Πτυχιακή Εργασία (σχετική με το γνωστικό αντικείμενο του ΠΜΣ), όπου αυτή προβλέπεται στον πρώτο κύκλο σπουδών ή άλλων εργασιών στο πλαίσιο του πρώτου κύκλου (έως 20%).
5. Άλλα προσόντα, όπως συστατικές επιστολές, δημοσιεύσεις, εργασίες, άλλα πτυχία, σχετική επαγγελματική εμπειρία, συνέντευξη από την Τριμελή Επιτροπή Αξιολόγησης των υποψηφίων του ΠΜΣ  κ.λ.π. (έως 15%).

Για υποψήφιους της περίπτωσης (στ) - με συναφές ή μερικώς συναφές πρόγραμμα σπουδών, η συνάφεια κρίνεται από την Τριμελή Επιτροπή Αξιολόγησης των Υποψηφίων του ΠΜΣ. Εφόσον το τμήμα ή η σχολή αποφοίτησης κριθεί συναφής, αποφασίζεται η πιθανή συμμετοχή του υποψηφίου στις ειδικές εξετάσεις στα παρακάτω τρία προπτυχιακά μαθήματα:
Διαφορικές Εξισώσεις (υποχρεωτικό 3ου εξαμήνου)
Κβαντομηχανική (υποχρεωτικό 5ου εξαμήνου)
Φυσική Στερεάς Κατάστασης (υποχρεωτικό 6ου εξαμήνου)
Οι ειδικές εξετάσεις αποτελούν ένα προστάδιο στη διαδικασία εισαγωγής. Μόνο σε περίπτωση επιτυχίας (βαθμοί πάνω από τη βάση και στα 3 μαθήματα), ο υποψήφιος θεωρείται συνυποψήφιος με τους υπόλοιπους υποψηφίους.
IV. Πρόγραμμα Μεταπτυχιακών Σπουδών (ΠΜΣ) «Υπολογιστική Φυσική»
Γίνονται δεκτοί απόφοιτοι των Τμημάτων Σχολών Θετικών Επιστημών και Πολυτεχνικών Σχολών καθώς και απόφοιτοι άλλων ομοειδών ή συναφών τμημάτων ομοταγών ιδρυμάτων της ημεδαπής ή της αλλοδαπής και αποφοίτων Τμημάτων ΤΕΙ συναφούς γνωστικού αντικειμένου. 
Αναγκαίες προϋποθέσεις για την εισαγωγή στο ΠΜΣ:
1. Οι υποψήφιοι να έχουν αποφοιτήσει με βαθμό πτυχίου μεγαλύτερο ή ίσου του 6.5/10
2. οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα
Τα κριτήρια επιλογής των μεταπτυχιακών φοιτητών του ΠΜΣ «Υπολογιστική Φυσική» είναι:
1. Βαθμός πτυχίου,
2. Χρόνος απόκτησης πτυχίου σε σχέση με τον ελάχιστο απαιτούμενο.
3. Βαθμολογία σε προπτυχιακά μαθήματα, που είναι σχετικά με το Π.Μ.Σ. Συγκεκριμένα οι υποψήφιοι ζητούν να προσμετρηθούν στη μοριοδότηση μέχρι τέσσερα (4) βασικά προπτυχιακά μαθήματα Φυσικής, που η ύλη τους αντιστοιχεί σε κάποια από τις τέσσερις βασικές θεωρίες της Φυσικής (ένα μάθημα για κάθε μια): (α) Μηχανική, (β) Ηλεκτρομαγνητισμός, (γ) Κβαντομηχανική, (δ) Θερμοδυναμική – Στατιστική Φυσική. Για υποψηφίους άλλων τμημάτων, μπορεί να αντικατασταθεί μέχρι ένα (1) από τα τέσσερα μαθήματα με κάποιο μάθημα Ανώτερων Μαθηματικών, η ύλη του οποίου εμπίπτει στα ακόλουθα αντικείμενα: (α) Διαφορικές Εξισώσεις (συνήθεις και μερικές), (β) Μιγαδική Ανάλυση, (γ) Αριθμητική Ανάλυση.
4. Επίδοση στην Πτυχιακή Εργασία, όπου αυτή προβλέπεται στον πρώτο κύκλο σπουδών, ή σε διαφορετική περίπτωση η βαθμολογία σε δύο μαθήματα επιλογής για τα οποία απαιτούνταν η εκπόνηση εργασίας. 
5. Άλλα προσόντα και συγκεκριμένα: (α) Δεύτερο Πτυχίο ή Μεταπτυχιακός Τίτλος, (β) Επιστημονική δημοσίευση σε Περιοδικό ή Συνέδριο με Κριτές, (γ) Εργασιακή εμπειρία, σχετική με το αντικείμενο. 
6. Επίδοση στην υποχρεωτική εισαγωγική εξέταση του μαθήματος «Προγραμματισμός». Οι υποψήφιοι εξετάζονται στον Προγραμματισμό, υλοποιώντας προβλήματα-αλγορίθμους σε μία από τις βασικές γλώσσες προγραμματισμού (C/C++, Fortran, Python, Java).

Δεκτές γίνονται και αιτήσεις αποφοίτων τμημάτων ή σχολών που δεν αναφέρονται στην πρόσκληση, αλλά είναι συναφούς γνωστικού αντικειμένου. Στις περιπτώσεις αυτές η συνάφεια κρίνεται από την Τριμελή Επιτροπή Επιλογής και Εξέτασης. Εφόσον το τμήμα ή η σχολή αποφοίτησης κριθεί συναφής, αποφασίζεται η πιθανή συμμετοχή του υποψηφίου στις ειδικές εξετάσεις στα παρακάτω τρία προπτυχιακά μαθήματα:
Διαφορικές Εξισώσεις (υποχρεωτικό 3ου εξαμήνου)
Θεωρητική Μηχανική (υποχρεωτικό 4ου εξαμήνου)
Θερμική Φυσική (υποχρεωτικό 5ου εξαμήνου)
Οι ειδικές εξετάσεις αποτελούν ένα προστάδιο στη διαδικασία εισαγωγής. Μόνο σε περίπτωση επιτυχίας (βαθμοί πάνω από τη βάση και στα 3 μαθήματα), ο υποψήφιος θεωρείται συνυποψήφιος με τους υπόλοιπους υποψηφίους.
V. Πρόγραμμα Μεταπτυχιακών Σπουδών (ΠΜΣ) «Υποατομική Φυσική και Τεχνολογικές Εφαρμογές»
Γίνονται δεκτοί ως μεταπτυχιακοί/κες φοιτητές/τριες, πτυχιούχοι Τμημάτων ΑΕΙ (Πανεπιστημίων και ΤΕΙ) της ημεδαπής και αναγνωρισμένων ομοταγών Ιδρυμάτων της αλλοδαπής. Ειδικότερα γίνονται δεκτοί απόφοιτοι των Τμημάτων Φυσικής, Μαθηματικών, Επιστήμης και Τεχνολογίας Υπολογιστών, Πληροφορικής, καθώς και Τμημάτων Ηλεκτρολόγων Μηχανικών, Μηχανολόγων Μηχανικών και Μηχανικών Υπολογιστών (και συναφή), των Πολυτεχνικών Σχολών.
Αναγκαίες προϋποθέσεις για την εισαγωγή στο ΠΜΣ:
1. Οι υποψήφιοι να έχουν αποφοιτήσει με βαθμό πτυχίου μεγαλύτερο ή ίσου του 6.5/10
2. οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα
Τα κριτήρια επιλογής των μεταπτυχιακών φοιτητών του ΠΜΣ «Υποατομική Φυσική και Τεχνολογικές Εφαρμογές» είναι:
1. Βαθμός πτυχίου.
2. Χρόνος απόκτησης πτυχίου σε σχέση με τον ελάχιστο απαιτούμενο. 
3. Βαθμολογία σε προπτυχιακά μαθήματα, που είναι σχετικά με τα υποχρεωτικά μαθήματα του Α εξαμήνου σπουδών του Π.Μ.Σ.
4. Επίδοση στην Πτυχιακή Εργασία, όπου αυτή προβλέπεται στον πρώτο κύκλο σπουδών ή άλλων εργασιών στο πλαίσιο του πρώτου κύκλου.
5. Άλλα προσόντα, όπως συστατικές επιστολές, δημοσιεύσεις, εργασίες, άλλα πτυχία, επαγγελματική εμπειρία, συνέντευξη κ.λ.π.

Δεκτές γίνονται και αιτήσεις αποφοίτων τμημάτων ή σχολών που δεν αναφέρονται στην πρόσκληση, αλλά είναι συναφούς γνωστικού αντικειμένου. Στις περιπτώσεις αυτές η συνάφεια κρίνεται από την Τριμελή Επιτροπή Επιλογής και Εξέτασης. Εφόσον το τμήμα ή η σχολή αποφοίτησης κριθεί συναφής, αποφασίζεται η πιθανή συμμετοχή του υποψηφίου στις ειδικές εξετάσεις σε κάποια από ή και σε όλα τα παρακάτω προπτυχιακά μαθήματα:
 Θεωρητική Μηχανική (υποχρεωτικό 4ου εξαμήνου)
 Ηλεκτρομαγνητισμός (υποχρεωτικό 6ου εξαμήνου)
 Κβαντομηχανική (υποχρεωτικό 5ου εξαμήνου)
 Διαφορικές Εξισώσεις (υποχρεωτικό 3ου εξαμήνου)
Οι ειδικές εξετάσεις αποτελούν ένα προστάδιο στη διαδικασία εισαγωγής. Μόνο σε περίπτωση επιτυχίας (βαθμοί πάνω από τη βάση σε κάθε ένα από τα εξεταζόμενα μαθήματα), ο υποψήφιος θεωρείται συνυποψήφιος με τους υπόλοιπους υποψηφίους.


2.   ΑΊΤΗΣΗ													

Οι αιτήσεις θα υποβληθούν με ηλεκτρονικό τρόπο προς τη Γραμματεία του Τμήματος Φυσικής από 1-9-2026 έως την Κυριακή 27-09-2026 ώρα 24:00. Η υποβολή των αιτήσεων θα γίνει αποκλειστικά μέσω εφαρμογής που βρίσκεται στην ιστοσελίδα του Τμήματος Φυσικής, στη διεύθυνση:
https://www.physics.auth.gr/msc_applications

Οι υποψήφιοι/ες  καλούνται να επισυνάψουν στην ηλεκτρονική τους αίτηση τα παρακάτω δικαιολογητικά: 
1. Αναλυτικό βιογραφικό σημείωμα, 
2. Σύντομο σημείωμα ενδιαφέροντος (statement of purpose), για κάθε ΠΜΣ στο οποίο υποβάλλουν αίτηση, στο οποίο αναπτύσσουν τους λόγους επιλογής του συγκεκριμένου ΠΜΣ και τα σχέδια που έχουν για τη μελλοντική αξιοποίηση του Μεταπτυχιακού Διπλώματος Ειδίκευσης (ΜΔΕ). 
3. Αντίγραφο πτυχίου (για τους απόφοιτους),
4. Τελική αναλυτική βαθμολογία όπου θα περιλαμβάνονται ο βαθμός πτυχίου και η ημερομηνία ανακήρυξης. Σε περίπτωση που ο υποψήφιος ολοκληρώνει τις σπουδές του στην εξεταστική περίοδο του Σεπτεμβρίου, θα υποβάλει αναλυτική βαθμολογία με το σύνολο των μαθημάτων που έχει εξεταστεί επιτυχώς και δεσμεύεται να προσκομίσει αργότερα την τελική αναλυτική βαθμολογία. 
5. Πιστοποιητικό γνώσης της Αγγλικής γλώσσας επιπέδου Β2 και άνω (αν υπάρχει)
6. ΑΛΛΑ ΔΙΚΑΙΟΛΟΓΗΤΙΚΑ (όλα μαζί σε ένα αρχείο zip), όπως: 
άλλα πτυχία, βεβαιώσεις προϋπηρεσίας, πτυχία γνώσης ξένων γλωσσών, αντίγραφα εργασιών (όπου προβλέπονται, π.χ. Πτυχιακή/Διπλωματική εργασία, εργασίες στο πλαίσιο μαθημάτων κ.λ.π.  Επισυνάπτονται περιλήψεις (abstracts) των εργασιών. Οι πλήρεις εργασίες θα πρέπει να είναι διαθέσιμες εφόσον ζητηθούν), δημοσιεύσεις (abstracts) και γενικά ότι πιστοποιητικό αποδεικνύει δραστηριότητα ή διάκριση που αναφέρεται στο βιογραφικό σημείωμα και είναι συναφές με το αντικείμενο του ΠΜΣ. 
Ειδικά οι υποψήφιοι του ΠΜΣ της Υπολογιστικής Φυσικής πρέπει να συμπεριλαμβάνουν στο συμπιεσμένο αρχείο και το συνημμένο έγγραφο – “Υπεύθυνη Δήλωση Στοιχείων ΠΜΣ Υπολογιστικής Φυσικής”,
7. Δύο (2) συστατικές επιστολές (βλ. παρακάτω)

Αν οι τίτλοι σπουδών έχουν εκδοθεί από Πανεπιστήμια του εξωτερικού, η ισοτιμία διαπιστώνεται από έλεγχο του Τμήματος στο Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της αλλοδαπής και το Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων Ανώτατης Εκπαίδευσης της αλλοδαπής του Δ.Ο.Α.Τ.Α.Π.
Επισημαίνεται ότι γίνονται δεκτές και αιτήσεις υποψηφίων που πρόκειται να ολοκληρώσουν τις προπτυχιακές τους σπουδές κατά την εξεταστική περίοδο του Σεπτεμβρίου.
Οι υποψήφιοι μπορούν να υποβάλλουν αιτήσεις σε περισσότερα του ενός Προγράμματα Μεταπτυχιακών Σπουδών δηλώνοντας τη σειρά προτίμησής τους.
Τα αποτελέσματα θα αναρτηθούν στις ιστοσελίδες των ΠΜΣ του Τμήματος, με βάση τους κωδικούς των αιτήσεων.

3.  ΣΥΣΤΑΤΙΚΈΣ ΕΠΙΣΤΟΛΈΣ											
			
Οι υποψήφιοι φροντίζουν να σταλούν, απευθείας από τους καθηγητές, ηλεκτρονικά στις διευθύνσεις του κάθε ΠΜΣ για το οποίο υποβάλλουν αίτηση, δύο (2) συστατικές επιστολές. Προτιμώνται συστατικές επιστολές από τους επιβλέποντες καθηγητές των Πτυχιακών/Διπλωματικών ή άλλων εργασιών. Οι ηλεκτρονικές διευθύνσεις των ΠΜΣ φαίνονται στο τέλος της πρόσκλησης.
Οι απόφοιτοι του Τμήματος Φυσικής του ΑΠΘ αντί των συστατικών επιστολών, αναγράφουν  τα ονόματα δύο διδασκόντων, οι οποίοι διατίθενται να τους χορηγήσουν συστατική επιστολή.

	
4.  ΞΕΝΗ ΓΛΏΣΣΑ												

Όλοι οι υποψήφιοι θα πρέπει να έχουν επαρκή γνώση της αγγλικής (επιπέδου τουλάχιστον Β2), ενώ οι αλλοδαποί επιπλέον να γνωρίζουν επαρκώς και την ελληνική γλώσσα. 
Όσοι υποψήφιοι δεν κατέχουν έγκυρα πιστοποιητικά καλής γνώσης της αγγλικής γλώσσας (επίπεδο Β2, π.χ. First Certificate in English, πτυχίο αγγλόφωνου Πανεπιστημίου κλπ) ή και της ελληνικής γλώσσας για αλλοδαπούς φοιτητές, υποχρεούνται σε εξέταση της ικανότητάς τους να μεταφράζουν επιστημονικά κείμενα με άνεση, την οποία διενεργεί το Τμήμα Φυσικής κατά την περίοδο των εισαγωγικών εξετάσεων (επιτρέπεται η χρήση έντυπου λεξικού).

5.  ΕΞΕΤΆΣΕΙΣ													

Οι εξετάσεις, όπου αυτές απαιτούνται, θα πραγματοποιηθούν σύμφωνα με το παρακάτω πρόγραμμα:

	[bookmark: _Hlk431590198]
	Ημερομηνία
	Αίθουσα / Ώρα

	Προγραμματισμός Υπολογιστών
	Τετάρτη	 30-9-2026
	Α11, 18:00-20:00

	Αγγλική  Γλώσσα
	[bookmark: OLE_LINK1][bookmark: OLE_LINK2]Πέμπτη	 1-10-2026
	Α12, 18:00-20:00

	Ηλεκτρονικά Κυκλώματα
	Δευτέρα	 5-10-2026
	Εργαστήριο Ηλεκτρονικής, 15:00

	Τηλεπικοινωνιακά Συστήματα
	Τρίτη	 6-10-2026
	Εργαστήριο Ηλεκτρονικής, 15:00



Διευκρινίζεται ότι 
1. στα ΠΜΣ «Φυσική Ατμοσφαιρικού Περιβάλλοντος και Παγκόσμιων Μεταβολών», «Προηγμένα Λειτουργικά Υλικά», «Υποατομική Φυσική και Τεχνολογικές Εφαρμογές» δεν υπάρχουν εισαγωγικές εξετάσεις (παρά μόνον στην ξένη γλώσσα, αν απαιτείται).
2. Στο ΠΜΣ «Ηλεκτρονική Φυσική (Ραδιοηλεκτρολογία)» γίνονται εισαγωγικές εξετάσεις στην Ηλεκτρονική ή / και στις Τηλεπικοινωνίες εάν η κατάρτιση των υποψηφίων σε αυτά τα δύο αντικείμενα κρίνεται μη επαρκής με βάση το προπτυχιακό πρόγραμμα σπουδών τους.
3. Στο ΠΜΣ «Υπολογιστική Φυσική» γίνονται εισαγωγικές εξετάσεις στον Προγραμματισμό Η/Υ.
Για τις περιπτώσεις αποφοίτων Τμημάτων που δεν αναφέρονται στην πρόσκληση, τα οποία θα κριθούν από τις Επιτροπές Επιλογής και Εξέτασης των υποψηφίων μεταπτυχιακών φοιτητών των ΠΜΣ ως συναφούς γνωστικού αντικειμένου, και όπου κριθεί απαραίτητο, οι εξετάσεις στα προπτυχιακά μαθήματα του Τμήματος Φυσικής θα διεξαχθούν κατά την περίοδο 2/10/2026 –6/10/2026, σύμφωνα με τον ακόλουθο πίνακα:

	Μαθήματα	     	     
	Ημερομηνία/Αίθουσα
	Ώρα

	Θερμική Φυσική	
	Παρασκευή  2-10-2026
Σπουδαστήριο Μηχανικής
	11:00

	Φυσική Ατμόσφαιρας και Περιβάλλοντος	
	
	13:00

	Φυσική Στερεάς Κατάστασης	
	
	15:00

	Ηλεκτρομαγνητισμός	
	
	17:00

	Διαφορικές Εξισώσεις	
	Δευτέρα  5-10-2026
Σπουδαστήριο Μηχανικής
	13:00

	Ηλεκτρονικά Κυκλώματα
	Δευτέρα  5-10-2026
Εργαστήριο Ηλεκτρονικής
	15:00

	Θεωρητική Μηχανική 	
	Τρίτη  6-10-2026
Σπουδαστήριο Μηχανικής
	11:00

	Κβαντομηχανική	
	
	13:00

	Τηλεπικοινωνιακά Συστήματα
	Τρίτη  6-10-2026
Εργαστήριο Ηλεκτρονικής
	15:00



Η ενημέρωση των υποψηφίων που υποχρεούνται σε συμμετοχή στις ως άνω εξετάσεις θα γίνει μέσω ηλεκτρονικού ταχυδρομείου, στην ηλεκτρονική διεύθυνση που έχουν δηλώσει στην αίτησή τους.

Η αίθουσα του Σπουδαστηρίου Μηχανικής, (Γραφείο 24), βρίσκεται στον κεντρικό διάδρομο του 4ου ορόφου του κτηρίου της Σχολής Θετικών Επιστημών (ΣΘΕ).
Η αίθουσα Α11 βρίσκεται στην ανατολική πτέρυγα του υπογείου του κτηρίου της ΣΘΕ. 
Η αίθουσα Α12 βρίσκεται στην ανατολική πτέρυγα του ισογείου του κτηρίου της ΣΘΕ
Το εργαστήριο ηλεκτρονικής βρίσκεται στον 1ο όροφο της ΣΘΕ


 6. ΠΡΟΣΩΠΙΚΉ ΣΥΝΈΝΤΕΥΞΗ											

Τα κριτήρια επιλογής των υποψηφίων φοιτητών του ΠΜΣ «Ηλεκτρονική Φυσική (Ραδιοηλεκτρολογία)» περιλαμβάνουν προσωπική συνέντευξη. 
Στα υπόλοιπα ΠΜΣ προσωπική συνέντευξη μπορεί να ζητηθεί από υποψηφίους όταν οι Επιτροπές Επιλογής και Εξέτασης κρίνουν ότι δεν έχουν επαρκή στοιχεία για να καταλήξουν σε απόφαση. 
Η πρόσκληση των υποψηφίων σε συνέντευξη γίνεται μέσω ηλεκτρονικού ταχυδρομείου, στην ηλεκτρονική διεύθυνση που έχουν δηλώσει στην αίτησή τους.



Οι πίνακες κατάταξης των υποψηφίων κάθε ΠΜΣ θα αναρτηθούν στην ιστοσελίδα του αντίστοιχου ΠΜΣ.


ΕΞΕΤΑΣΤΕΑ ΥΛΗ

Α. Αγγλική Γλώσσα
Μετάφραση μιας περίπου σελίδας αγγλικού κειμένου επιστημονικού ενδιαφέροντος (επιτρέπεται η χρήση έντυπου λεξικού).
Οι εξετάσεις θα διενεργηθούν ταυτόχρονα για όλα τα ΠΜΣ σε μία μόνο εξέταση και θα γίνουν στις 1-10-2026.


Β. ΠΜΣ «Υπολογιστική Φυσική»
Προγραμματισμός Υπολογιστών
Οι υποψήφιοι θα πρέπει να γνωρίζουν τις παρακάτω ενότητες σε μία από τις ακόλουθες γλώσσες προγραμματισμού: C, C++, Python, Fortran, Java.

i. Μεταβλητές και αριθμητικές παραστάσεις.
ii. Τύποι δεδομένων, Μετατροπές, Τελεστές, Ονόματα μεταβλητών
iii. Εντολές ροής ελέγχου και Βρόχοι επανάληψης

Οι εξετάσεις θα είναι γραπτές και οι υποψήφιοι θα εξετασθούν στην σύνταξη κάποιου προγράμματος σε όποια από τις προαναφερθείσες γλώσσες επιθυμούν. Οι εξετάσεις θα γίνουν στις 30-9-2026. 


ΕΞΕΤΑΣΤΕΑ ΥΛΗ
ΠΡΟΠΤΥΧΙΑΚΩΝ ΜΑΘΗΜΑΤΩΝ
(Για τους υποψηφίους που προέρχονται από Τμήματα που δεν αναφέρονται στην πρόσκληση και θα κληθούν να δώσουν εξετάσεις σε προπτυχιακά μαθήματα του Τμήματος)

1. Ηλεκτρονικά Κυκλώματα (ΠΜΣ «Ηλεκτρονική Φυσική-Ραδιοηλεκτρολογία»)
Συνδεσμολογίες ενίσχυσης σημάτων με  διπολικά transistor επαφής (BJT). Κυκλώματα καθρεπτών, πηγών ρεύματος και τάσεων αναφοράς. Διαφορικός ενισχυτής και σύνδεση ενισχυτικών βαθμίδων σε AC/DC ζεύξη. Ενισχυτικές συνδεσμολογίες με transistor FET.
Τελεστικοί ενισχυτές και Κυκλώματα με Τελεστικούς Ενισχυτές
2. Τηλεπικοινωνιακά Συστήματα (ΠΜΣ «Ηλεκτρονική Φυσική-Ραδιοηλεκτρολογία»)
Φασματική ανάλυση σημάτων. Συστήματα αναλογικής διαμόρφωσης (AM, SSB, FM).
Τεχνικές ψηφιακής διαμόρφωσης. Συστήματα PCM.
3. Ηλεκτρομαγνητισμός  (ΠΜΣ «Ηλεκτρονική Φυσική-Ραδιοηλεκτρολογία», «Υποατομική Φυσική και Τεχνολογικές Εφαρμογές»)
Ηλεκτρομαγνητική επαγωγή. Νόμος του Faraday. Συντελεστές αυτεπαγωγής. Ενέργεια μαγνητικού πεδίου. Διάδοση στον ελεύθερο χώρο. Ακτινοβολία. Διάδοση στην ύλη. Ηλεκτρομαγνητική ακτινοβολία και σχετικότητα.
[bookmark: _Hlk518913262]4. Διαφορικές Εξισώσεις (ΠΜΣ «Φυσική Ατμοσφαιρικού Περιβάλλοντος και Παγκόσμιων Μεταβολών», «Προηγμένα Λειτουργικά Υλικά», «Υπολογιστική Φυσική», «Υποατομική Φυσική και Τεχνολογικές Εφαρμογές»)
Δ.Ε. πρώτης τάξης.  Επίλυση Δ.Ε. ανώτερης τάξης με μεθόδους υποβιβασμού της τάξης της εξίσωσης. Γραμμικές Δ.Ε. ανώτερης τάξης με σταθερούς συντελεστές. Γραμμικά συστήματα Δ.Ε. με σταθερούς συντελεστές. – Δ.Ε. με μερικές παραγώγους 1ης τάξης.
5. Θεωρητική Μηχανική (ΠΜΣ «Φυσική Ατμοσφαιρικού Περιβάλλοντος και Παγκόσμιων Μεταβολών», «Υπολογιστική Φυσική», «Υποατομική Φυσική και Τεχνολογικές Εφαρμογές»)
Κινηματική υλικού σημείου. Αρχές Νευτώνειας μηχανικής. Νόμοι διατήρησης. Συστήματα με ένα βαθμό ελευθερίας. Ταλαντώσεις.  Ευστάθεια σημείων ισορροπίας. Κεντρικές δυνάμεις. Συστήματα υλικών σημείων.
6. Φυσική Ατμόσφαιρας και Περιβάλλοντος (ΠΜΣ «Φυσική Ατμοσφαιρικού Περιβάλλοντος και Παγκόσμιων Μεταβολών»)
Φυσική της ομοιόσφαιρας. Απλά ατμοσφαιρικά υποδείγματα. Διάδοση μονοχρωματικής ακτινοβολίας στην ατμόσφαιρα. Θεωρία σκεδάσεως. Θεωρία του Chapman. Φαινόμενο του θερμοκηπίου. Θεωρία κλιματικών διακυμάνσεων. Ατμοσφαιρική δυναμική. Ατμοσφαιρικά κύματα. Φαινόμενο μεταφοράς. Σύνθετα ατμοσφαιρικά μοντέλα.
7. Κβαντομηχανική (ΠΜΣ «Προηγμένα Λειτουργικά Υλικά», «Υποατομική Φυσική και Τεχνολογικές Εφαρμογές»)
H αρχή του κυματοσωματιδιακού δυϊσμού ως ο θεμελιώδης νόμος της κβαντομηχανικής. Εξίσωση Schroedinger.
Η στατιστική ερμηνεία της εξίσωσης Schroedinger. 
Γραμμικοί τελεστές. 
Συμβιβαστά φυσικά μεγέθη, ιδιότητες αντιμεταθέτη. 
Αρχή της αβεβαιότητας. 
Απλά κβαντικά συστήματα: Ορθογώνια πηγάδια, φράγματα, φαινόμενο σήραγγας, αρμονικός ταλαντωτής κ.λπ. 
Τρισδιάστατα προβλήματα: Κβάντωση σωματιδίου σε κουτί, Τρισδιάστατος αρμονικός ταλαντωτής. 
Κεντρικά δυναμικά, άτομο υδρογόνου.
8. Φυσική Στερεάς Κατάστασης (ΠΜΣ «Προηγμένα Λειτουργικά Υλικά»)
Ταλαντώσεις Πλέγματος: Ελαστικά κύματα στα στερεά, μονατομική και διατομική αλυσίδα, κανονικοί τρόποι δόνησης και φωνόνια, πυκνότητα καταστάσεων, ειδική θερμότητα.
Δομή Ενεργειακών Ταινιών – Ηλεκτρικές Ιδιότητες : Ελεύθερα και σχεδόν ελεύθερα ηλεκτρόνια, Ενεργός μάζα ηλεκτρονίου, Θεώρημα Bloch, μέταλλα, αγωγιμότητα, πυκνότητα ενεργειακών καταστάσεων, ζώνη σθένους και αγωγιμότητα, δομή αδάμαντα.
Ημιαγωγοί : Φορείς σε ενδογενείς και εξωγενείς ημιαγωγούς, προσμείξεις, οπές, στατιστική φορέων, δότες, αποδέκτες, παγίδες.
Διηλεκτρικές και Οπτικές Ιδιότητες στερεών: Πόλωση, Διηλεκτρική συνάρτηση, Ιοντική και ηλεκτρονική πολωσιμότητα, οπτικές ιδιότητες και σχέσεις Kramers – Kronig.
9. Θερμική Φυσική (ΠΜΣ «Υπολογιστική Φυσική»)
Εισαγωγικές έννοιες. Θερμική ισορροπία, εντροπία, κατανομή Boltzmann, συνάρτηση επιμερισμού, ελεύθερη ενέργεια Helmholtz, Θερμοδυναμικές σχέσεις. Θερμοχωρητικότητα στερεών. Τέλειο κλασικό αέριο. Τέλειο κβαντικό αέριο. Συστήματα μεταβλητού αριθμού σωματίων. Κατανομές Fermi-Dirac και Bose-Einstein, ηλεκτρονικό αέριο.

